
IEPIRKUMU KOMISIJA
Talsos

Ieinteresētajiem piegādātājiem

Par Publisko iepirkumu likuma 10.panta kārtībā veikto iepirkumu “Bērnu ilgstošas sociālās aprūpes un sociālās rehabilitācijas pakalpojums institūcijā”, identifikācijas Nr. TNP 2026/104 

Talsu novada pašvaldības Iepirkumu komisija (turpmāk – Komisija) informē, ka Publisko iepirkumu likuma 10. panta kārtībā veiktā iepirkuma “Bērnu ilgstošas sociālās aprūpes un sociālās rehabilitācijas pakalpojums institūcijā”, identifikācijas Nr. TNP 2026/104”, (turpmāk – Iepirkums), ietvaros 2026. gada 24. augustā ir saņemti ieinteresētā piegādātāja jautājumi, uz kuriem Komisija sniedz atbildes.

Jautājumu kopa Nr. 1 
Psihologa, fizioterapeita un citu sociālās rehabilitācijas speciālistu pakalpojumi. Vai šo speciālistu pakalpojumu izmaksas jāiekļauj nemainīgajā dienas maksā jau finanšu piedāvājuma sagatavošanas laikā tikai tādēļ, ka ir paredzams — ar klientu būs nepieciešams strādāt psihologam, fizioterapeitam vai citam speciālistam? Vai tomēr gadījumos, kad konkrētā pakalpojuma nepieciešamība, biežums un ilgums tiek noteikts tikai pēc bērna izvērtēšanas un iekļauts individuālajā plānā, šie izdevumi tiek uzskatīti par specifiskiem, iepriekš saskaņojamiem izdevumiem un apmaksāti atsevišķi papildus dienas maksai?

Atbildes uz jautājumu kopu Nr. 1
Komisija atkārtoti norāda, ka atbilstoši Ministru kabineta 2017. gada 13. jūnija noteikumi Nr. 338 "Prasības sociālo pakalpojumu sniedzējiem", bērnu ilgstošas sociālās aprūpes un sociālās rehabilitācijas institūcijai ir pienākums nodrošināt pilnvērtīgu bērna uzturēšanu un attīstību.
Ievērojot minēto un iepirkuma līguma projekta 1.8. punktu, vienas personas dienas cenā (tarifā) obligāti ir jāiekļauj visas pastāvīgās un prognozējamās izmaksas, kas saistītas ar pakalpojuma standarta nodrošināšanu:
· Uzturēšanas izmaksas: diennakts aprūpe, telpu uzturēšana, komunālie maksājumi, vadība un administratīvie izdevumi.
· Bērna pamatvajadzības: pilnvērtīga ēdināšana (tostarp standarta diētas), sezonai atbilstošs apģērbs un apavi, higiēnas un gultas piederumi.
· Izglītība un attīstība: obligātie mācību līdzekļi (kancelejas preces, skolas soma u.c.), materiāli interešu izglītībai.
· Veselības aprūpes minimums: valsts apmaksātie veselības aprūpes pakalpojumi, obligātie pacienta līdzmaksājumi, optiskās brilles un primārie medikamenti.
· Personāls: sociālo darbinieku, aprūpētāju, pedagogu un citu obligāto speciālistu atlīdzība un dežūru grafiku nodrošināšana;
Sagatavojot finanšu piedāvājumu, pretendentam šīs izmaksas ir jāaprēķina un jāieplāno vienas dienas tarifā, balstoties uz savu līdzšinējo pieredzi un pakalpojuma sniegšanas praksi. Gadījumos, kad konkrēta speciālista (piemēram, psihologa, fizioterapeita u.c.) pakalpojuma nepieciešamība, precīzs biežums un ilgums tiek noteikts tikai pēc bērna individuālās izvērtēšanas un tiek iekļauts viņa individuālajā rehabilitācijas plānā, līdz ar to iekļaujot prognozējamās izmaksas ir augsts risks, bet iekļaujot šis izmaksas kā prognozējamās izmaksas Pakalpojuma sniedzējs sniedz argumentus. Pēc būtības pēc individuālā izvērtējuma bērnam ir jāizskata un jāizmansto iespēja, vai nepieciešamie pakalpojumi bērnam nav iespēju nodrošināt par valsts finansējuma apmaksāti pakalpojumi t.sk. fizioterapeita, psihologa un citi. Iepirkuma komisija norāda uz riskiem, ka sagatavojot finanšu piedāvājumu un iekļaujot  šīs izmaksas kā prognozējamas rada zināmu dienas cena paaugstinājumu, ja tam nav pamatotu argumentu, cik bērniem un cik papildus speciālista atbalsta būs nepieciešams, jo kā iepriekš norādīts šo var konstatēt pēc individuāli veiktā izvērtērtējuma, ko iespējams arī var izpildīt ar pieejamo valsts atbalstu, kā arī Pašvaldībā ir pieejami sociālie pakalpojumi kas jau tiek nodrošināti bērniem.
Šādi izdevumi ir uzskatāmi par specifiskiem, mainīgiem izdevumiem, kas pirms pakalpojuma uzsākšanas ir rakstveidā saskaņojami ar Pasūtītāju. To apmaksu veicot atsevišķi, papildus finanšu piedāvājumā noteiktajai nemainīgajai dienas maksai, pamatojoties uz faktiski sniegto pakalpojumu apjomu, kas fiksēts bērna individuālajā plānā. 
Komisija norāda, ka iepriekš sniegtais skaidrojums par specifiskajiem izdevumiem ir nostiprināts arī 2026.gada 20.augustā Komisijas grozītajā līguma projektā, kas papildināts ar 3.6.1. un 3.6.2. punktiem.
Tehniskajās specifikācijas 8.9. punktā noteikts, ka speciālistus piesaista atbilstoši bērna vajadzībām ko var noskaidrot pēc individuālā izvērtējuma.

Jautājumu kopa Nr. 2 

Kabatas nauda. Vai bērnam izmaksājamā kabatas nauda ir uzskatāma par pastāvīgu un prognozējamu izdevumu, kas jāiekļauj vienas klienta dienas maksā, vai arī tā tiek uzskaitīta un kompensēta atsevišķi papildus dienas maksai? Ja kabatas nauda tiek kompensēta atsevišķi, lūdzam norādīt tās aprēķināšanas, uzskaites, pamatošanas un apmaksas kārtību.

Atbildes uz jautājumu kopu Nr. 2

Komisija skaidro, ka Sociālo pakalpojumu un sociālās palīdzības likums, 29. panta otrās daļas 3. punkts nosaka, “bērnam no septiņu gadu vecuma naudas summa, kas izmaksājama no ilgstošas sociālās aprūpes institūcijas budžeta, ir 15 procenti no valsts sociālā nodrošinājuma pabalsta apmēra, kāds noteikts Valsts sociālo pabalstu likuma 13. panta pirmās daļas 1. punktā minētajām personām. Ilgstošas sociālās aprūpes institūcija, ņemot vērā institūcijas budžeta iespējas, var lemt par lielākas naudas summas piešķiršanu”.
Ņemot vērā, ka ienākuma mediāna ir mainīga, kā arī nav pieejamo dati par 2028. un 2029. gadu, kas būs aktuāli uz līguma noslēgšanas laiku, tad šī izmaksu sadaļa nav prognozējama, bet būs kā papildus izdevumi, kas norādāmi atskaitē. Tātad, jebkādas valsts pabalstu apmēra izmaiņas līguma darbības laikā automātiski maina izmaksājamās kabatas naudas apmēru, kas apliecina, ka izdevumi ir mainīgi un nav fiksējami dienas maksā.
Aprēķināšanas kārtību nosaka Sociālo pakalpojumu un sociālās palīdzības likums, 29. panta otrās daļas 3. punkts, atbildīgs par tā ievērošanu  ir ilgstošas sociālās aprūpes un sociālās rehabilitācijas institūcijas vadītājs.
Pakalpojuma sniedzējam ir pienākums nodrošināt caurskatāmu kabatas naudas uzskaiti saskaņā ar Grāmatvedības likuma prasībām:
· Naudas izmaksa bērnam ir jāfiksē izmaksu sarakstā vai grāmatvedības attaisnojuma dokumentā, kurā parakstās bērns (ņemot vērā bērna spējas un vecumu) un iestādes atbildīgais sociālais darbinieks/pedagogs.
· Ja bērna funkcionālo traucējumu vai vecuma dēļ parakstīšanās nav iespējama, naudas izlietojumu un nodošanu bērna vajadzībām ar aktu apliecina iestādes vadītāja norīkota komisija vismaz 2 darbinieku sastāvā.
· Pakalpojuma sniedzējs katru mēnesi izmaksā kabatas naudu bērniem no saviem līdzekļiem.
· Pēc tam Pakalpojuma sniedzējs iesniedz Pasūtītājam līguma 3. pielikuma atskaites formu aizpildot 3. punktu atsevišķi paredzēti “Papildu kompensējamie izdevumi (ja paredzēts līgumā) un rēķinu, kurā atsevišķā pozīcijā (izdalīti no dienas maksas) tiek uzrādīti faktiski izmaksātie līdzekļi bērnu kabatas naudai.
· Rēķinam pievienojams apliecināts pārskats par bērnu skaitu, kuri attiecīgajā mēnesī sasnieguši 7 gadu vecumu un tiesiski saņēmuši šo maksājumu. Pasūtītājs veic šo izdevumu 100% kompensāciju atbilstoši iepirkuma līguma projektā noteiktajam termiņam.
Komisija norāda, ka iepriekš sniegtais skaidrojums par kabata snaudu ir nostiprināts arī 2026.gada 20.augusta Komisijas grozītajā līguma projektā, kas papildināts ar 3.6.8. punktu.

